
OZS VETERANI SLOVENIJA
                                                                                                                 Ravne na Koroškem, 21.10.2024


V organizaciji IVVA veteran volleyball se je v španskem mestecu Alcudia na otoku Mallorca od 7. - 12. 10. 2024 odvijalo že 6. Svetovno odbojkarsko prvenstvo veteranov v odbojki.

Svetovnega prvenstva smo se udeležili tudi člani »Odbojkarskega društva VETERANI  SLOVENIJA«, v kategorijah 56-65 in 65+.  V društvu smo se povezali nekdanji priznani aktivni igralci odbojke iz skoraj vseh slovenskih regij. V veliko pomoč nam je podpora župana Braslovč mag. Tomaža Žoharja, ki nam omogoča redne treninge in priprave na tekmovanja v telovadnici Gomilsko. Nekaj sredstev za udeležbo na tekmovanju smo zbrali s pomočjo sponzorjev, drugo pa smo igralci financirali sami. 

Tekmovanja se je udeležilo 750 igralcev iz 33 držav. V kategorijah 56-65  in 65 smo uspešno zastopali Slovenijo. V kategoriji 65+ smo osvojili 2.mesto in s tem srebrno medaljo. Premoč smo morali priznati samo ekipi Nemčije, ki smo jo premagali v predtekmovanju. Žal nam v finalu v napeti tekmi to ni uspelo. V slovenski reprezentanci je nastopal tudi najstarejši udeleženec celotnega turnirja Peter Praper, ki šteje zavidljivih 81 let. Za najkoristnejšega igralca najstarejše starostne skupine 65+ na turnirju, pa je bil izbran član slovenske reprezentance Niko Zupan (nekdanji igralec Kamnika).

Z našim delovanjem aktivno prispevamo k mednarodnemu ugledu Slovenije in širjenju povezav med starejšimi po Evropi in širše. Včasih začutimo, da naša želja, Slovenijo predstaviti v kar najboljši luči doma in v tujini, v družbi ni ustrezno razumljena. Poleg udeležbe na mednarodnih tekmovanjih v tujini, vsako leto uspešno s pomočjo Občine Braslovče in drugimi sponzorji organiziramo mednarodni veteranski turnir. Letos so se ga udeležili tekmovalci iz 8 držav v kategorijah 55+ in 65+. Zaradi dobre organizacije se število udeležencev vsako leto povečuje. 

Izostane vsaj minimalna materialna podpora pri našem delu, saj si naša prizadevanja zaslužijo biti priznana in trajnostno podprta, kot imajo to urejeno v drugih državah.

Na Svetovnem prvenstvu smo bili veterani Slovenije v odbojki zelo opaženi in cenjeni. 


Predsednik društva »VETERANI SLOVENIJA«

